VEGA og Live Nation præsenterer  
**Before You Exit og Christina Grimmie holder popfest i VEGA***Kom til en forrygende dobbeltkoncert af en popfest, når de amerikanske artister Before You Exit og Christina Grimmie indtager Lille VEGA med deres fængede hits torsdag den 29. januar.*

Få noget af det bedste den amerikanske teenpop-scene har at byde på, når trioen Before You Exit og sangerinden Christina Grimmie spiller dobbelt koncert i Lille VEGA.

**Before You Exit**

Brødretrioen Before You Exit har siden de var helt små spillet musik, og det har nu, hvor de er blevet teenagere, resulteret i en succesfuld musikkarriere.

Connor McDonough, 20, (vokal/guitar), Riley McDonough, 19, (vokal), og Toby McDonough, 16, (vokal/guitar) arbejder sammen med nogen af branchens bedste sangskrivere, når de skruer deres hits sammen.

**Turne med The Jonas Brothers**

På deres seneste ep, *I Like That*, sniger de endda nogle frejdige rockstrejf ind over de seks sange, som hovedsageligt handler om brødrenes kæresterier. Lyt bl.a. til ”[Heart Like California](https://www.youtube.com/watch?v=A8ZmOWJQPJs)”. Robert Ellis Orall (Taylor Swift) og Alex Gaskarth (All Time Low) har hjulpet trioen med at skrive sangene.

Ep’en har fået masser af ros fra MTV, Radio Disney og Teen Vogue. Tidligere har Before You Exit turneret med Olly Murs, The Wanted og The Jonas Brothers.

**Christina Grimmie** Den amerikanske sangerinde Christina Grimmie har sat ekstra fart under sin karriere den seneste tid med en tredjeplads i den seneste amerikanske udgave af The Voice, hvor hun blev coachet af Adam Levine fra Maroon 5. Se hendes populære udgave af Katy Perrys ”[Dark Horse](https://www.youtube.com/watch?v=APUwwOZ65XM)”.

I august udgav hun sit debutalbum *With Love*. Den kun 19-årige sangerinde bliver ofte kaldt den kvindelige udgave af Bruno Mars, og med hendes unikke lyd og imponerende stemme kan man sagtens forstå sammenligningen.

**Fakta om koncerten**  
Before You Exit & Christina Grimmie (US)   
Torsdag den 29. januar kl. 20  
Lille VEGA, Enghavevej 40, 1674 Kbh. V  
195 kr. + gebyr  
Forsalget starter fredag den 3. oktober via vega.dk og Billetnet.